এদিকে শনিবার সকাল ১০টায় বাংলাদেশ হজ অফিস মক্কার কনফারেন্স রুমে হজ প্রশাসনিক দলের দলনেতা ও ধর্ম বিষয়ক মন্ত্রণালয়ের অতিরিক্ত সচিব মো. হাফিজুর রহমান এর সভাপতিত্বে হজ প্রশাসনিক দলের নিয়মিত সমন্বয় সভা অনুষ্ঠিত হয়। সভায় প্রশাসনিক দলের সদস্যদের বেসরকারি ব্যবস্থাপনায় আগত হজযাত্রীদের বাড়ি গিয়ে তাদের সাথে কুশল বিনিময় করার সিদ্ধান্ত বহাল রাখা হয়। এবং আগামী ৬ আগস্ট সকাল ১০টায় মিনা, আরাফা ও মুজদালিফার প্রস্তুতি সম্পর্কিত কর্মশালা করার সিদ্ধান্ত গৃহীত হয়।